section_heading: O klubu
paragraph_text: FK "Lokomotiva" je osnovana 1948. godine od strane Sindikata željezničkih radnika Brčko, a kao glavni osnivači se spominju Aleksandar Aco Klinovski i Ethem Žilić. U početku je klub igrao prijateljske utakmice, a od 1950. godine se uključuje u ligaška natjecanja, igrajući u ligama podsaveza sa sjedištima u Tuzli i Brčkome. "Lokomotiva" nije imala svoje igralište te je koristila gradski stadion "Sedmi april". Odlukom gradskih vlasti na završetku sezone 1958./59. "Lokomotiva" je spojena s glavnim gradskim klubom "Jedinstvom", ali se ubrzo klub obnavlja pod nazivom "Ekspres", a 1960. godine vraća naziv "Lokomotiva". Na stadionu "Sedmi april" klub je igrao do 1968. godine. <br> Početkom 1970.-ih klub igra u "Bosanskoj-sjevernoistočnoj zoni", a od sezone 1975./76. je član "Republičke lige BiH", u kojoj nastupa do sezone 1988./89., a potom igra u "Regionalnoj ligi BiH - Sjever". <br> 1992. godine izbija rat u BiH, koji je intezivan na području Brčkog i Bosanske Posavine, te sami grad ostaje pod srpskom kontrolom. Klub za trajanja ratnih sukoba ne djeluje. Završetkom rata i smirivanjem situacije klub nanovo počinje s radom, ali sa srpskim vodstvom, te se priključuje natjecanjima u organizaciji "Fudbalskog saveza Republike Srpske". Klub se natjecao u ligama područnih saveza iz Doboja i Bijeljine, kao "Regionalna liga POR Doboj", "Treća liga SMB". Od sezone 2002./03. "Lokomotiva" je član "Druge lige Republike Srpske" (skupine "Centar" i "Istok"). U sezoni 2004./05. klub je bio članom "Prve lige RS". U "Drugoj ligi RS" klub igra do sezone 2015./16., potom ispada u "Regionalnu ligu RS - Istok" u kojoj igra sljedeće tri sezone, te je od sezone 2019./20. član "Područne lige Posavina - Zapad".